Viborger Samler, 1842-05-12
Om Jldebranden i Hamborg meddeler "Alt. Mercur fra Løverdagen den 7de Mai, ved Middagstid, endnu Følgende, der er den eneste trykte Beretning, man har, da ingen af de hamborgske Aviser, hvis Trykkerier deels ere brændte, deels satte ud af Virksomhed, siden ere udkomne: "Paa den frygtelige Gaardsdag fulgte en Rædselsnat. Da vor Referent igaar Aftes Kl. 10 forlod Hamborg, var Jlden standset paa ny Jungfernstieg= og Gansemarkt Siden, som begge vare blevne staaende, hvorimod den fremdeles rasede paa den anden Side af Alster bassinet, omkring St. Peter, paa den ene Side op ad Bjerget og i Sammes Omegn, paa den anden Side efter Tugthuusgaden og Paulsgaden til. Alle Anstrængelser bleve nu opbudne, for at redde den ærværdige Peters kirke og Sammes majestætiske Taarn, og derved om muligt forhindre Jldens videre Udbredelse over dette hele Qvarteer og det tilgrændsende Jacobi=Sogn. Her, paa Høiden af St. Peter, der danner ligesom Stadens Citadel var ogsaa det fra Stade hidkomne Artilleri opstillet, for da intet andet Redningsmiddel mere forslog, ved Hjælp af Krudt og andre Ødelæggelsesmidler at afværge Branden, der banede sig Vei langs Bergstrasse og truende nærmede sig Kirken. Fra Tid til anden hørte man og Aftenen og i den paafølgende Nat Kanonskud og Explosioner, naar Artilleriet nedskjød eller med Krudt sprængte Husene. Gud havde imidlertid, i sin urandsagelige Viisdom besluttet det anderledes. Efterat Taarnet allerede flere Gange havde fænget Jld, som det dog om Natten var lykkedes igjen at faae slukket, maa Træværket under Kobbertaget ulykkeligviis være bleven antændt; thi imorges Kl. 9 saae man de klare Luer bryde frem igjennem de nederste Spidser, og 3 Qvarteer senere nedstyrtede Taarnet til den sydvestlige Side. Afbrændt eller ødelagt er Bierget og en Deel af de dertil stødende Gader, Tugthuus gaden med Tugthuset, hvis Fanger iforveien vare bragte i Sikkerhed, den ene Side af Bergstrasse og en Deel af Paulsgaden. Blandt de endnu brændende Gader befinder sig Schmiedestrasse henimod Fischmarkt til. Den nu Skolebygning staaer i stor Fare, og man har, efter Forlydende, truffet Forberedelser til, i Nødsfald at sprænge den i Luften. Blandt de afbrændte store Bygninger horer nu ogsaa det tidligere skaanede, eimbeckske Huus; derimod er den af ødelagte Gader omgivne ny Børs reddet, skjøndt ikke ganske ubeskadiget. Den nærmeste og største Fare truer nu ved den stærke Sydvestvind det tildeels slet byggede District omkring Jacobi Kirke. Det egentlige Hjerte af Staden, Hovedsædet for Handel og Jndustri er for Størstedelen allerede afbrændt i de første Dage og man frygter endnu bestandigt for Resten. Stadens nærmeste Omegn, navnlig udenfor Dammthor, saavelsom endeel af Voldene og mange Pladse inde i selve Staden yde et hjerteskjærende Skue. Overalt seer man Mennesker leirede ved Siden af deres, tildeels tarvelige Effecter, med Ængstelighed ventende paa, om de kunne komme til at flytte ind igjen i deres forladte Boliger eller omde fremdeles skulle blive huusvilde med deres Sager. Ved den almindelige Udvandring fattes det naturligviis og saa paa Transportmidler, og ved de Formuendes Concurrence med de Uformuende ere Priserne næsten blevne uopnaaelige for disse. Jmidlertid lader Naboskabet det ikke fattes paa Bistand. J enkelte Qvarterer af Altona ere Husene allerede fyldte med Brandlidte og deres Effecter, og flere Bekjendtgjørelser fra vor Overpræsident opfordre Stadens Jndvaanere og Omegnens Beboere til at afgive Qvarteer, Senge og andre Fornødenheder til de Ulykkelige; hvorhos der mindes om Hamborgs Beleiringstid, da Altonaernes Velgjørenhedssands og naboelige Hjælpsomhed under lignende Omstændigheder ikke forgiæves bleve anraabte. Ved nærværende Leilighed fortjener vort Brandvæsens, ogsaa i Hamborg almindelig erkjendte Dygtighed og Udholdenhed, ikke mindre end det paa Elben stationerede danske Vagt skibs Mandskabs Raskhed, begge under en duelig og virksom Ledelse, at omtales. Til de fjernere liggende Stæder, der havde sendt Bistand af Sprøiter &c., hører Glückstadt, ligesom der ogsaa fra Herskabet Pinneberg skal være bleven leveret et betydeligt Antal Vogne til den fattigere Klasses Afbenyttelse. Den menneskelige Natur bliver sig forresten overalt selv lig, og ved Siden af de meest rørende Exempler paa Menneskekjærlighed anfører man fra Hamborg selv flere, i den meest afstikkende Contrast til den almindelige Elendighed staaende, Exempler paa den lumpneste Vindesyge og meest djevelske Ondskab. Enhver maa sørge for sig! Enhver er sig selv nærmest, Nød bryder Love, ere de Grunde, hvormed man søger at undskylde en saadan Handlemaade. Overhovedet er en saadan pludselig Forsættelse ind i en almindelig Nøds og Trangs tilstand, der for Øieblikket opløser al Stands Forskjel riig paa Contraster og mærkværdige Jagttagelser, som det imidlertid for Øieblikket fattes og Mod til at beskrive, saa lærerige de end kunde være." Eftermiddag Kl. 5. "Nøden og Jammeren tiltager i Hamborg; Jlden derimod aftager ikke. Man arresterer en Mængde mistænkeligt Pak, der er antruffet ved Tyverier og ved Forsøg paa det, der endnu er værre. Frivillige ere opfordrede til at vaage over Sikkerhed og Orden. Fra Stade er kommen ny Tilførsel af Krudt og Artillerister. Der tales ogsaa om Troppe-Reqvisitioner, og i al Fald var det at ønske, at vor svage Garnison her i Altona i en Hast maatte blive forstærket. Branden i Hamborg har nu udstrakt sig i den allerede betegnede Retning over Holzdamm, Pferdenmarkt, Rosenstrasse indtil Breitenstrasse. Ogsaa en Deel af Fischmarkt er lagt i Aske. Skolebygningen synes foreløbigt endnu at være reddet, og Petri Kirke skal heller ikke brænde. Hverken om det ved denne skrækkelige Brand foraarsagede Mennesketab eller om det uhyre Tab af Varer og andre værdifulde Ting kunne vi for Øieblikket anføre nogen endog kun tillnærmelig Angivelse, og endnu seer man heller ikke Enden paa Ulykken; men maa tillidsfuld stille Sagen i Guds Haand." –J et, Redactionen af Aalb. Avis velvilligen meddeelt, Brev fra Hamborg af Løverdag Aften hedder det fremdeles: "Det brænder endnu uafbrudt og hele Altstadt er næsten bortbrændt. Stærkest brænder for Øieblikket der Pferdemarkt, Steinstrasse og hele Egnen deromkring. Vinden er sydlig. Gud forbyde, at den vender sig imod Neustadt, Man frygter for Forstaden St. Georg, derdog ved den mellemliggende Vold og Grav maa antages at være beskyttet. Jaften venter man fra Berlin og Magdeborg 1000 Mand Artillerie og Jngenieurer. Dampskibet tilfører ideligt flere Sprøiter. Trangen paa Vogne er uhyre stor, og for en Transportvogn til Altona betaler man 100 til 130 Mark. Man vil have opdaget 12 a 14 Brandstiftere, der skulle have søgt at forplante Jlden, og som, efter at være massacrerede af Folket, øieblikkeligt bleve hængte. Alle Forretninger ere døde. Jngen Vexler disconteres, kun Contanter validere. Mange Mennesker ere omkomne og lemlæstede. Rygtet angiver endog det, dog forhaabentlig overdrevne, Tal til 5 a 700.